อายุ13 หนูพึ่งเป็นปจด.หมดวันที่ 8ธ.ค แล้วก็กลับมาเป็นอีก 23ธ.ค ค่ะตอนเป็นมันเป็นเลือดสีดำๆน้ำตาลแล้วก็ค่อยเป็นสีแดงค่ะ แม่บอกว่ามันผิดปกติเพราะแม่เห็นว่าพึ่งเป็นไป เลยอยากลองถามคุณว่ามันแปลกมั้ยคะหรือว่าเป็นเรื่องปกติคะ🥺
สวัสดีค่ะ การมีเลือดประจำเดือนออกถี่กว่า 22 วัน อาจจะถือว่าผิดปกติ และเป็นเลือดจากสาเหตุอื่นที่ไม่ใช่ประจำเดือน เช่น-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือน-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูกในช่วงแรกๆของการมีประจำเดือน อาจจะยังมีไข่ที่ตกไม่สม่ำเสมอ ทำให้เลือดออกไม่เป็นรอบเดือนได้ แต่จะค่อยๆดีขึ้นได้เมื่อร่างกายปรับตัวได้หากยังมีเลือดออกผิดปกติมาก มากระปริดกระปรอย ควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่ค่ะการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์